Document ID: 32003R0676

32003R0676
L 097/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 676/2003 НА КОМИСИЯТА
от 14 април 2003 година
за изменение на Регламент (EO) № 1334/2001 относно временното разрешение за нова добавка към храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/EИО на Съвета от 23 ноември 1970 г. относно добавките при храненето на животни (1), последно изменена с Регламент (EO) № 1756/2002 (2), и по-специално членове 3 и 9с от нея,
като има предвид, че:
(1)
Регламент (EO) № 1334/2001 на Комисията от 2 юли 2001 г. относно временното разрешение за нова добавка към храните за животни (3) временно разреши употреба на добавката калиев диформат за употреба като добавка в храните за животни при условията, посочени в същия регламент.
(2)
Директива 70/524/EИО изисква разрешенията за стимулаторите на растежа да бъдат обвързани с лицето, отговарящо за пускането им в обращение.
(3)
Комисията е била информирана, че лицето, отговарящо за пускането на добавката калиев диформат в обращение, е променено и понастоящем е BASF Aktiengesellschaft.
(4)
Лицето, отговарящо за пускането в обращение на тази добавка, представи нови данни, за да получи одобрение за по-висока максимална концентрация на добавката в храните за животни.
(5)
Научният комитет по храненето на животните предостави положително становище за безопасността на добавката при новите условия на употреба.
(6)
Регламент (EO) № 1334/2001 следва съответно да бъде изменен.
(7)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (EO) № 1334/2001 се заменя с текста в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 април 2003 година.

Labels: 0
17
6